Contrafacia

Contrafacia er en slekt av glansvinger som tilhører underfamilien stjertvinger (Theclinae).

 Utseende 
Middelsstore stjertvinger med én eller to stjerter på bakvingen, den forreste stjerten er ganske kort og tannlignende, den bakerste tynn og nokså lang. Vingenes overside er mørkt brunlig med et blått metallisk felt ved roten, dette dekker gjerne omtrent halve vingeflaten, noe mer på bakvingen, og er litt mindre og mattere hos hunnene enn hos hannene. Undersiden er lyst gråbrun med omtrent tre noe uregelmessige og oppbrutte, hvitkantede, grå tverrbånd, og to oransje flekker ved bakhjørnet.

 Utbredelse 
Disse artene lever i Mellom- og Sør-Amerika, fra Mexico i nord til Argentina i sør. Den vidt utbredte arten Contrafacia imma finnes i hele dette området, de andre artene har mer begrensede utbredelser.

 Systematisk inndeling 

 sommerfugler (Lepidoptera)
 gruppe / overfamilie dagsommerfugler (Papilionoidea) 
 familie glansvinger (Lycaenidae) 
 delgruppe Lycaeninae (i vid forstand)
 stjertvinger  (Theclinae)
 stamme Eumaeini Doubleday, 1847
 Thereus-gruppen – Neotropisk
 slekten Contrafacia Johnson, 1989
 Contrafacia ahola (Hewitson, 1867)
 Contrafacia bassania (Hewitson, 1868)
 Contrafacia francis (Weeks, 1901)
 Contrafacia imma (Prittwitz, 1865)
 Contrafacia marmoris (Druce, 1907)
 Contrafacia muattina (Schaus, 1902)
 Contrafacia sp. – ubeskrevet art

 Litteratur 
 Butterflies of America – Contrafacia ahola  
 Butterflies of America – Contrafacia bassania  

 Eksterne lenker 

 Brower, Andrew V. Z. 2007. Contrafacia i The Tree of Life Web Project, [http://tolweb.org/ http://tolweb.org 
 www.funet.fi – Contrafacia

Kategori:Stjertvinger
Kategori:Sommerfugler formelt beskrevet i 1989